ÅR C

**KRISTI HIMMELFART**

P: Kære kristne! Vi er samlet her 40 dage efter påske for at fejre Kristi himmelfart. Lad os i tillid til vor mægtige ypperstepræst vende os til Gud i bøn:

1. For dem, som blev døbt i denne påsketid

 og blev badet i indviet vand,

 at de i tillid til Kristus må være ivrige i bønnen.

 Derom beder vi.

A: Herre, hør vor bøn.

2. For alle i hele verden, som forvalter statslig magt,

 at de må bøje sig for budskabet fra Kristus.

 Derom beder vi.

A: Herre, hør vor bøn.

3. For dem, der føler sig svage og hjælpeløse,

 at de må finde kraft og styrke

 ved stadig at søge til Guds hus.

 Derom beder vi.

A: Herre, hør vor bøn.

4. At vi i bøn og lovprisning

 må forene os med alle de hellige,

 som fulgte Kristus her på jorden.

 Derom beder vi.

A: Herre, hør vor bøn.

P: Himmelske Fader, gode Gud,

 vend dit øre til Kristus,

 vor mægtige ypperstepræst,

 og giv os den Åndens kraft og hjælp,

 som vi har brug for til vort kristenliv.

 Ved Kristus, vor Herre.

A: Amen.